CELEX: 42007X0619(03)
Language: hu
Date: 2007-06-19 00:00:00
Title: Az Egyesült Nemzetek Európai Gazdasági Bizottságának (ENSZ-EGB) 103. számú előírása – Egységes rendelkezések gépjármű-cserekatalizátorok jóváhagyására

19.6.2007   
            
            
               HU
            
            
               Az Európai Unió Hivatalos Lapja
            
            
               L 158/106
            
         A nemzetközi közjog szerint kizárólag az eredeti ENSZ-EGB szövegnek van joghatása. Ennek az előírásnak az állapota és hatálybalépésének időpontja az ENSZ-EGB TRANS/WP.29/343 sz. státusdokumentumának legutóbbi változatában ellenőrizhető a következő weboldalon: http://www.unece.org/trans/main/wp29/wp29wgs/wp29gen/wp29fdocstts.html
   Az Egyesült Nemzetek Európai Gazdasági Bizottságának (ENSZ-EGB) 103. számú előírása – Egységes rendelkezések gépjármű-cserekatalizátorok jóváhagyására
   102. melléklet: 103. számú előírás
   Tartalmaz minden érvényes alábbi szöveget:
   1. módosítás – Hatálybalépés időpontja: 2000. július 6.
   2. módosítás – Hatálybalépés időpontja: 2005. április 4.
   1.   ALKALMAZÁSI TERÜLET
   Ez az előírás M1 és N1 kategóriába sorolt, egy vagy több járműtípusba cserealkatrészként beszerelésre szánt katalizátorok önálló műszaki egységként való típusjóváhagyására vonatkozik.
   2.   MEGHATÁROZÁSOK
   Ezen előírás vonatkozásában a következő meghatározásokat kell alkalmazni:
   2.1.   „Eredeti katalizátor”: olyan katalizátor vagy katalizátorcsoport, amelyre kiterjed a gépjárműre megadott típusjóváhagyás, és amelynek típusai fel vannak tüntetve a 83. sz. előírás 2. mellékletéhez kapcsolódó dokumentumokban.
   2.2.   „Cserekatalizátor”: olyan katalizátor vagy katalizátorcsoport, amelyre e rendelet szerint, a fenti 2.1. bekezdésben meghatározottaktól eltérő jóváhagyás szerezhető.
   2.3.   „Eredeti cserekatalizátor”: olyan katalizátor vagy katalizátorcsoport, amelynek típusai megtalálhatók a 83. sz. előírás 2. mellékletéhez kapcsolódó dokumentumokban, de a gépjármű típusjóváhagyásának birtokosa önálló műszaki egységként kínálja piacon.
   2.4.   „Katalizátor típusa”: olyan katalizátorok, amelyek nem különböznek egymástól olyan lényeges szempontokból, mint:
   
               i.
            
            
               a bevonattal ellátott hordozórétegek száma, szerkezete és anyaga;
            
         
               ii.
            
            
               a katalitikus reakció típusa (oxidációs, háromutas, …);
            
         
               iii.
            
            
               térfogat, a homlokfelület és a hordozóréteg hosszának aránya;
            
         
               iv.
            
            
               katalizáló anyagtartalom;
            
         
               v.
            
            
               a katalizáló anyag aránya;
            
         
               vi.
            
            
               cellasűrűség;
            
         
               vii.
            
            
               méretek és alak;
            
         
               viii.
            
            
               hővédelem.
            
         2.5.   „Járműtípus”
   Lásd a 83. sz. előírás 2.3. bekezdését.
   2.6.   „Cserekatalizátor jóváhagyása”: olyan katalizátor jóváhagyása, amelyet egy vagy több meghatározott járműtípusra cserealkatrészként kívánnak felszerelni, a szennyezőanyag-kibocsátás és a zajszint korlátozására, valamint a jármű teljesítményének és – adott esetben – a fedélzeti diagnosztika (OBD) befolyásolására.
   2.7.   „Elhasználódott cserekatalizátor”: az olyan mértékben elöregedett vagy mesterséges hatások folytán elhasználódott katalizátor, amely eleget tesz a 83. sz. előírás 11. melléklete 1. függelékének 1. bekezdésében megállapított követelményeknek.
   3.   JÓVÁHAGYÁSI KÉRELEM
   3.1.   A cserekatalizátor típusjóváhagyási kérelmét a gyártó, vagy annak meghatalmazott képviselője nyújthatja be.
   Minden cserekatalizátor típus esetén, amelyre típusjóváhagyást kérnek, a jóváhagyási kérelemhez a következő okmányokat kell mellékelni három példányban.
   3.2.1.   A cserekatalizátor rajzait, amelyeken különösen az előírás 2.4. bekezdésében hivatkozott jellemzők legyenek azonosíthatók.
   3.2.2.   Azon járműtípus(ok) leírása, amely(ek)hez a cserekatalizátort szánják. A motort és a járműve(ke)t és a jellemző számot és/vagy jeleket fel kell tüntetni.
   3.2.3.   A cserekatalizátor a motor kipufogó csővezeték(ei)hez való helyzetének leírása és az ezt ábrázoló rajzok.
   3.2.4.   A jóváhagyási jel tervezett helyét feltüntető rajzok.
   3.2.5.   Annak feltüntetése, ha a cserekatalizátort az OBD követelményekkel való megfelelésre szánták.
   3.2.6.   Az adatközlő lap mintája az 1. függelékben található.
   A jóváhagyás kérelmezőjének az alábbiakat kell a jóváhagyási vizsgálatokért felelős műszaki szolgálat rendelkezésére bocsátania:
   3.3.1.   A 83. sz. előírással összhangban jóváhagyott típusú járműv(ek)et, új eredeti katalizátorral felszerelve. Ez(eke)t a jármű(ve)ket a műszaki szolgálat egyetértésével a kérelmező választja ki. Meg kell felelnie(ük) a 83. sz. előírás 4. melléklete 3. bekezdése követelményeinek.
   A vizsgálati jármű(vek) kibocsátáscsökkentő berendezése nem lehet hibás; minden túlzott mértékben elhasználódott vagy hibásan működő, a kibocsátással kapcsolatban álló eredeti alkatrészt meg kell javítani, vagy ki kell cserélni. A vizsgálati járműve(ke)t megfelelően be kell szabályozni, és be kell állítani a gyártó előírásai szerint a kibocsátási vizsgálatot megelőzően.
   3.3.2.   A cserekatalizátor-típus egy mintapéldánya. Ezen a mintán világosan és eltávolíthatatlanul fel kell tüntetni a kérelmező kereskedelmi nevét vagy jelét és kereskedelmi megjelölését.
   3.3.3.   Az OBD-rendszerrel ellátott járműre felszerelni szánt cserekatalizátor esetén a cserekatalizátor-típus további mintapéldánya. A mintapéldányon világosan és eltávolíthatatlan módon fel kell tüntetni a kérelmező kereskedelmi nevét vagy jelét és kereskedelmi megjelölését. Ennek a fenti 2.7. bekezdésben meghatározottak szerint elhasználódott állapotban kell lennie.
   4.   JÓVÁHAGYÁS
   4.1.   Amennyiben az előírás értelmében jóváhagyásra benyújtott cserekatalizátor megfelel az alábbi 5. bekezdés követelményeinek, a cserekatalizátor-típus jóváhagyását meg kell adni.
   A 83. sz. előírás 2. melléklete 18. bekezdésének megfelelő típusú eredeti cserekatalizátorokat, amelyeket olyan járműre szándékoznak felszerelni, amelyre a vonatkozó típus-jóváhagyási dokumentum hivatkozik, ezen előírás szerint nem szükséges jóváhagyni, feltéve hogy megfelelnek a 4.2.1. és a 4.2.2. bekezdésben foglalt követelményeknek.
   4.2.1.   Jelölések
   
   Az eredeti cserekatalizátorokon legalább a következő azonosítókat fel kell tüntetni:
   4.2.1.1.   A jármű gyártójának neve vagy védjegye.
   4.2.1.2.   Az eredeti cserekatalizátor gyártmánya és alkatrész-azonosító száma, amelyet mint a 4.2.3. bekezdésben említett információt kell megadni.
   4.2.2.   Dokumentáció
   
   Az eredeti cserekatalizátorokhoz a következő információkat kell mellékelni:
   4.2.2.1.   A jármű gyártójának nevét vagy védjegyét.
   4.2.2.2.   Az eredeti cserekatalizátor gyártmánya és alkatrész-azonosító száma, amelyet mint a 4.2.3. bekezdésben említett információt kell megadni.
   4.2.2.3.   Azok a járművek, amelyekhez a 83. sz. előírás 2. melléklete 18. pontjában megadott típusú eredeti cserekatalizátor készült, beleértve adott esetben annak jelölését, hogy az eredeti cserekatalizátor felszerelhető-e fedélzeti diagnosztikai rendszerrel (OBD) ellátott járműre.
   4.2.2.4.   Szerelési utasítások, amennyiben szükséges.
   4.2.2.5.   Ezt az információt:
   
               —
            
            
               az eredeti cserekatalizátort kísérő tájékoztatóként,
               vagy
            
         
               —
            
            
               azon a csomagoláson, amelyben az eredeti cserekatalizátort értékesítik,
               vagy
            
         
               —
            
            
               bármilyen más alkalmas módon kell biztosítani.
            
         Az információknak a járműgyártó által az értékesítési helyekre eljuttatott termékkatalógusban minden esetben rendelkezésre kell állnia.
   4.2.3.   A jármű gyártója a műszaki szolgálat és/vagy jóváhagyási hatóság számára elektronikus formában biztosítja azokat a szükséges információkat, amelyek összekapcsolják a szóban forgó alkatrészszámokat és a típusjóváhagyási dokumentációt.
   Ezeknek az információknak tartalmazniuk kell:
   
               i.
            
            
               a járművek gyártmányát és típusát;
            
         
               ii.
            
            
               az eredeti cserekatalizátorok gyártmányát és típusát;
            
         
               iii.
            
            
               az eredeti cserekatalizátorok alkatrész-azonosító számát;
            
         
               iv.
            
            
               a vonatkozó járműtípusok típus-jóváhagyási számát.
            
         4.3.   Az összes jóváhagyott cserekatalizátor-típushoz jóváhagyási számot kell rendelni. Ennek első két számjegye (az előírás jelenlegi formájára 00) a jóváhagyás kiadásának időpontjában az előírásban elvégzett legfrissebb fő műszaki módosításokat magában foglaló módosítássorozatot jelzi. Ugyanazon Szerződő Fél nem rendelheti ugyanazt a számot másik cserekatalizátor-típushoz. Ugyanaz a jóváhagyási szám vonatkozhat ugyanazon cserekatalizátor-típus több különböző járműtípuson való alkalmazására.
   4.4.   Ha a típusjóváhagyás kérelmezője be tudja mutatni a típusjóváhagyási hatóságnak vagy műszaki szolgálatnak, hogy a cserekatalizátor a 83. számú előírás 05-ös módosításának 2. melléklete 18. pontjában jelzett típusba tartozik, a típusjóváhagyási bizonyítvány megadása nem függ az 5. bekezdésben meghatározott ellenőrizendő követelményektől.
   4.5.   Ezen előírás értelmében egy cserekatalizátor típusra vonatkozó jóváhagyás megadásáról, kiterjesztéséről vagy elutasításáról értesíteni kell a megállapodás ezen előírást alkalmazó Szerződő Feleit az előírás 1. mellékletében található mintának megfelelő formanyomtatványon.
   Az ezen előírás értelmében jóváhagyott típusú cserekatalizátornak megfelelő cserekatalizátorra szembetűnő és a jóváhagyási formanyomtatványban meghatározott helyen fel kell erősíteni a nemzetközi jóváhagyási jelet, amely a következőket tartalmazza:
   4.6.1.   Egy körben elhelyezett „E” betű, amelyet a jóváhagyást megadó ország megkülönböztető száma követ (1).
   4.6.2.   A 4.6.1. bekezdésben előírt kör közelében ezen előírás száma, amelyet egy „R” betű, egy kötőjel, majd a jóváhagyási szám követ.
   4.7.   Ha a cserekatalizátor megfelel az ezen előírás alapján a jóváhagyást megadó országban egy vagy több további, a megállapodáshoz mellékelt előírás alapján jóváhagyott katalizátor-típusnak, a 4.6.1. bekezdésben előírt jelet nem szükséges megismételni; ilyen esetben a 4.6.1. bekezdésben előírt jeltől jobbra függőleges oszlopokban kell elhelyezni az összes olyan előíráshoz tartozó előírás- és jóváhagyási számot és további jeleket, amelyek alapján jóváhagyást adtak abban az országban, amely ezen előírás alapján megadta a jóváhagyást.
   4.8.   A jóváhagyási jelnek kitörölhetetlennek és tisztán olvashatónak kell lennie, amikor a cserekatalizátort a jármű alá erősítik.
   4.9.   Ezen előírás 2. melléklete példákat tartalmaz a jóváhagyási jelek elrendezésére.
   5.   KÖVETELMÉNYEK
   5.1.   Általános követelmények
   5.1.1.   A cserekatalizátort úgy kell kialakítani és úgy lehessen felerősíteni, hogy a jármű megfelelhessen azon előírások rendelkezéseinek, amelyeknek eredetileg is megfelelt, és hogy a szennyező anyagok kibocsáta normál használati feltételek között hatékonyan korlátozott legyen a jármű átlagos élettartama során.
   5.1.2.   A cserekatalizátort pontosan az eredeti katalizátor helyére kell felszerelni, és az oxigénérzékelő szonda (szondák) és – adott esetben – más érzékelők helyzete a kipufogó vezetéken nem változhat.
   5.1.3.   Ha az eredeti katalizátort hővédelemmel látták el, a cserekatalizátor esetében ezzel egyenértékű védelmet kell biztosítani.
   5.1.4.   A cserekatalizátornak tartósnak kell lennie, azaz úgy kell kialakítani, és úgy lehessen felszerelni, hogy elvárható mértékben ellenálljon a rá ható korróziós és oxidációs hatásoknak, figyelembe véve a jármű üzemi körülményeit.
   5.2.   A szennyezőanyag-kibocsátásra vonatkozó követelmények
   A jóváhagyásra szánt típusú cserekatalizátorral felszerelt, e rendelet 3.3.1. bekezdésében említett járműv(ek)et egy I. típusú vizsgálatnak vetik alá a 83. sz. előírás vonatkozó mellékleteiben leírt feltételek mellett abból a célból, hogy a cserekatalizátor teljesítményét összehasonlítsák az eredeti katalizátoréval, az alább leírt eljárásnak megfelelően.
   5.2.1.   Az összehasonlítási alap meghatározása
   A járműve(ke)t egy új eredeti katalizátorral (lásd a 3.3.1. bekezdést) kell felszerelni, amelyet 12, városon kívüli ciklus (I. típusú vizsgálat, 2. rész) során kell bejáratni.
   Az előkondicionálás után a járműve(ke)t egy aránylag állandó, 293 K és 303 K (20 °C és 30 °C) közötti hőmérsékletű helyiségben kell tárolni. Ezt a kondicionálást legalább 6 órán keresztül kell végezni és mindaddig folytatni, amíg a motorolaj és a hűtőfolyadék (ha van) hőmérséklete el nem éri a helyiség hőmérsékletét ±2 K értékhatáron belül. Ezt követően három I. típusú kipufogógáz-vizsgálatot kell végezni.
   5.2.2.   Kipufogógáz-vizsgálat cserekatalizátorral
   A próbajármű(vek) eredeti katalizátorát fel kell cserélni a cserekatalizátorral (lásd a 3.3.2. bekezdést), melyet 12 városon kívüli ciklus (I. típusú vizsgálat, 2. rész) során kell bejáratni. Az előkondicionálás után a járműve(ke)t egy aránylag állandó, 293 K és 303 K (20 °C és 30 °C) közötti hőmérsékletű helyiségben kell tárolni. Ezt a kondicionálást legalább 6 órán keresztül kell végezni és mindaddig folytatni, amíg a motorolaj és a hűtőfolyadék (ha van) hőmérséklete el nem éri a helyiség hőmérsékletét ±2 K értékhatáron belül. Ezt követően három I. típusú kipufogógáz-vizsgálatot kell végezni.
   5.2.3.   A cserekatalizátorokkal felszerelt járművek szennyezőanyag-kibocsátásának értékelése
   Az eredeti katalizátorral felszerelt próbajármű(vek)nek meg kell felelnie (felelniük) a jármű(vek) típusjóváhagyása szerinti határértékeknek, beleértve – adott esetben – a jármű(vek) típusjóváhagyása során alkalmazott romlási tényezőket is.
   A cserekatalizátorral felszerelt jármű(vek) szennyezőanyag-kibocsátására vonatkozó követelményeket akkor kell teljesítettnek tekinteni, ha az eredmények minden egyes szabályozott szennyező anyagra (CO, HC, NOx és részecskék) vonatkozóan kielégítik az alábbi feltételeket:
   
               (1)
            
            
               M ≤ 0.85 S + 0,4 G
            
         
               (2)
            
            
               M ≤ G
            
         ahol:
   
               M
            
            
               :
            
            
               egy szennyező anyag (CO, HC, NOx és részecskék) kibocsátásának vagy két szennyező anyag (HC + NOx) összegének átlagértéke a cserekatalizátorral végzett három I. típusú vizsgálat során.
            
         
               S
            
            
               :
            
            
               egy szennyező anyag (CO, HC, NOx és részecskék) kibocsátásának vagy két szennyező anyag (HC + NOx) összegének átlagértéke az eredeti katalizátorral végzett három I. típusú vizsgálat során.
            
         
               G
            
            
               :
            
            
               egy szennyező anyag (CO, HC, NOx és részecskék) kibocsátásának vagy két szennyező anyag (HC + NOx) összegének határértéke a jármű(vek) típusjóváhagyásának megfelelően, osztva, adott esetben, a lenti 5.4. bekezdés szerint meghatározott romlási tényezőkkel.
            
         Ha a jóváhagyást több, azonos járműgyártótól származó különböző járműtípusra alkalmazzák, és feltéve hogy ezek a különböző típusú járművek ugyanazzal az eredeti katalizátor-típussal vannak felszerelve, az I. típusú vizsgálat legalább két gépjárműre korlátozható, amelyeket a jóváhagyásért felelős műszaki szolgálattal való megegyezést követően választanak ki.
   5.3.   A zajra és a jármű teljesítményére vonatkozó követelmények
   A cserekatalizátornak meg kell felelnie az 59. számú előírás műszaki követelményeinek. Az 59. számú előírásban meghatározott kipufogó-ellennyomás mérésének alternatívájaként a járműteljesítmény ellenőrzése elvégezhető a maximális elnyelt teljesítmény járműfékpadon való mérésével a motor legnagyobb teljesítményének megfelelő fordulatszámnál. A 85. számú előírásban meghatározott referencia légköri feltételek szerint meghatározott érték a cserekatalizátorral ne legyen több, mint 5 százalékkal kevesebb, mint az eredeti katalizátorral meghatározott érték.
   5.4.   Tartóssági követelmények
   A cserekatalizátornak meg kell felelnie a 83. sz. előírás 5.3.5. bekezdése követelményeinek, azaz az V. típusú vizsgálatnak vagy az I. típusú vizsgálat eredményeire vonatkozó alábbi táblázat szerinti romlási tényezőknek.
   
               Motorkategória
            
            
               Romlási tényezők
            
         
               CO
            
            
               HC (2)
               
            
            
               NOx
                   (2)
               
            
            
               HC + NOx
               
            
            
               Részecskék
            
         
               Szikragyújtású
            
            
               1,2
            
            
               1,2
            
            
               1,2
            
            
               1,2 (3)
               
            
            
               —
            
         
               Kompressziós gyújtású
            
            
               1,1
            
            
               —
            
            
               1,0
            
            
               1,0
            
            
               1,2
            
         Az OBD-kompatibilitásra vonatkozó követelmények (csak OBD-rendszerrel ellátott járművekre történő felszerelésre szánt cserekatalizátorokra alkalmazandó).
   Az OBD-kompatibilitás bemutatása csak akkor szükséges, ha az eredeti katalizátor ellenőrzése az eredeti elrendezésben történt.
   5.5.1.   A cserekatalizátor OBD-rendszerrel való kompatibilitását a 83. sz. előírás 11. melléklete 1. függelékének 05-ös módosítássorozatában leírt eljárások alkalmazásával kell bemutatni.
   5.5.2.   A 83. sz. előírás 11. melléklete 1. függelékének 05-ös módosítássorozata rendelkezéseit, amelyek a katalizátortól eltérő alkatrészekre alkalmazandók, nem kell alkalmazni.
   5.5.3.   Az alkatrészek utángyártója az eredeti típusjóváhagyás során alkalmazottal megegyező előkondicionálási és vizsgálati eljárást alkalmazhatja. Ebben az esetben a közigazgatási szerveknek – kérésre és nem diszkriminatív alapon – rendelkezésre kell bocsátaniuk a típus-jóváhagyási közlemény 1. függelékét, amely tartalmazza az eredeti készülék gyártója által a katalizátor OBD-vizsgálata során alkalmazott előkondicionáló ciklusok számát és típusát, valamint a vizsgálati ciklus típusát.
   5.5.4.   Az OBD-rendszer által ellenőrzött összes más alkatrész rendeltetésszerű felszerelésének és működésének vizsgálata érdekében, az OBD-rendszer bármilyen cserekatalizátor felszerelését megelőzően nem jelezhet üzemzavart, és nem tárolhat hibakódokat. E célból az 5.2.1. bekezdésben leírt vizsgálatok befejezése után az OBD-rendszer állapotának értékelését e célra fel lehet használni.
   5.5.5.   A hibajelző (malfunction indicator, MI: lásd a 83. sz. előírás 05-ös módosítássorozata 11. melléklete 2.5. referenciabekezdését) nem aktiválódhat az 5.2.2. bekezdésben megkövetelt járműműködés közben.
   6.   A CSEREKATALIZÁTOR-TÍPUSÁNAK MÓDOSÍTÁSA ÉS A JÓVÁHAGYÁS KITERJESZTÉSE
   A cserekatalizátor típusának bármilyen módosításáról értesíteni kell a cserekatalizátor e típusát jóváhagyó közigazgatási szervet.
   A szerv ekkor:
   
               i.
            
            
               megállapíthatja, hogy a végrehajtott módosítások valószínűleg nem fejtenek ki jelentős mértékű káros hatást, és a cserekatalizátor így is megfelel a követelményeknek,
               vagy
            
         
               ii.
            
            
               a vizsgálatok elvégzéséért felelős műszaki szolgálat részéről további vizsgálati jelentést igényel az ezen előírás 5. bekezdésében leírt néhány vagy összes vizsgálat esetében.
            
         A jóváhagyás megerősítését vagy elutasítását a változtatás feltüntetésével együtt közölni kell a megállapodás ezen előírást alkalmazó Szerződő Feleivel a fenti 4.5. bekezdésben meghatározott eljárásnak alkalmazásával.
   A jóváhagyás kiterjesztését engedélyező illetékes hatóság sorszámot rendel minden ilyen kiterjesztésről elkészített közlemény-formanyomtatványhoz.
   7.   A GYÁRTÁS MEGFELELŐSÉGE
   A gyártási eljárások megfelelőségének meg kell felelniük a megállapodás 2. függelékében (E/ECE/324-E/ECE/TRANS/505/Rev.2) meghatározottakkal, a következő követelményekkel.
   7.1.   Ezen előírás szerint jóváhagyott cserekatalizátorokat úgy kell gyártani, hogy az ezen előírás 2.4. bekezdésében meghatározott jellemzők tekintetében megfeleljenek a jóváhagyott típusnak. Teljesíteniük kell az 5. bekezdésben megállapított követelményeket, és adott esetben teljesíteniük kell az ezen előírásban meghatározott vizsgálatok követelményeit.
   7.2.   A jóváhagyási hatóság jogosult bármely, ebben az előírásban előírt ellenőrzés vagy vizsgálat végrehajtására. Különösen az ezen előírás 5.2. bekezdésében (a szennyezőanyag-kibocsátásra vonatkozó követelmények) leírt vizsgálatokat lehet elvégezni. Ebben az esetben a jóváhagyás jogosultja alternatívaként kérheti, hogy az összehasonlítás alapjaként ne az eredeti katalizátort használják, hanem a típusjóváhagyási vizsgálatok során használt cserekatalizátort (vagy egy másik mintát, amely a jóváhagyott típusnak megfelelőnek bizonyult). Ekkor a vizsgálat alatt álló mintával mért szennyezőanyag-kibocsátási értékek átlaga nem haladhatja meg 15 %-nál nagyobb mértékben a referenciaként használt mintával mért átlagértékeket.
   8.   SZANKCIÓK A GYÁRTÁS NEM MEGFELELŐSÉGE ESETÉN
   8.1.   Egy cserekatalizátor-típus ezen előírás alapján kiadott jóváhagyása visszavonható, ha nem teljesülnek a fenti 7. bekezdésben rögzített követelmények.
   8.2.   Ha a megállapodásban szereplő, ezen előírást alkalmazó szerződő fél visszavonja a korábban általa megadott jóváhagyást, erről késedelem nélkül értesítenie kell az ezen előírást alkalmazó többi szerződő felet az előírás 1. mellékletében szereplő mintaának megfelelő formanyomtatványon.
   9.   VÉGLEGESEN MEGSZÜNTETETT GYÁRTÁS
   Amennyiben a jóváhagyás jogosultja véglegesen megszünteti az ezen előírás értelmében jóváhagyott cserekatalizátor-típus gyártását, erről tájékoztatnia kell a jóváhagyást megadó hatóságot.
   Az erre vonatkozó közlemény kézhezvételét követően a hatóság tájékoztatja erről a megállapodásban részt vevő, ezen előírást alkalmazó többi Felet az előírás 1. mellékletében szereplő mintának megfelelő formanyomtatványon.
   10.   A JÓVÁHAGYÁSI VIZSGÁLATOK ELVÉGZÉSÉÉRT FELELŐS MŰSZAKI SZOLGÁLATOK ÉS KÖZIGAZGATÁSI SZERVEK NEVE ÉS CÍME
   A megállapodásban részt vevő, ezen előírást alkalmazó Szerződő feleknek közölniük kell az Egyesült Nemzetek titkárságával a jóváhagyási vizsgálatok elvégzéséért felelős műszaki szolgálatok, valamint azon közigazgatási szervek nevét és címét, amelyek megadják a jóváhagyást, és amelyekhez be kell nyújtani a más országokban kibocsátott, a jóváhagyást vagy kiterjesztést, illetve a jóváhagyás elutasítását vagy visszavonását igazoló formanyomtatványokat.
   11.   DOKUMENTÁCIÓ
   Minden új cserekatalizátorhoz mellékelni kell a következő információkat:
   11.1.1.   A katalizátor gyártójának nevét vagy védjegyét.
   11.1.2.   Azon járművek (beleértve a gyártás évét), amelyek számára a cserekatalizátort jóváhagyták, beleértve – adott esetben – a fedélzeti diagnosztikai rendszerrel (OBD) ellátott járműre történő felszerelésre alkalmas cserekatalizátor azonosító jelölését.
   11.1.3.   Szerelési útmutató, amennyiben szükséges.
   11.2.   Ezt az információt:
   
               i.
            
            
               a cserekatalizátort kísérő tájékoztatón;
               vagy
            
         
               ii.
            
            
               a csomagoláson, amelyben a cserekatalizátort értékesítik;
               vagy
            
         
               iii.
            
            
               bármilyen más alkalmas módon kell biztosítani.
            
         Az információknak a cserekatalizátorok gyártója által az értékesítési helyek számára biztosított termékkatalógusban minden esetben rendelkezésre kell állnia.
   
      (1)  1 – Németország, 2 – Franciaország, 3 – Olaszország, 4 – Hollandia, 5 – Svédország, 6 – Belgium, 7 – Magyarország, 8 – Cseh Köztársaság, 9 – Spanyolország, 10 – Jugoszlávia, 11 – Egyesült Királyság, 12 – Ausztria, 13 – Luxemburg, 14 – Svájc, 15 (üres), 16 – Norvégia, 17 – Finnország, 18 – Dánia, 19 – Románia, 20 – Lengyelország, 21 – Portugália, 22 – Orosz Föderáció, 23 – Görögország, 24 – Írország, 25 – Horvátország, 26 – Szlovénia, 27 – Szlovákia, 28 – Belarusz, 29 – Észtország, 30 (üres), 31 – Bosznia-Hercegovina, 32 – Lettország, 33 (üres), 34 – Bulgária, 35–36 (szabad), 37 – Törökország, 38–39 (szabad), 40 – Macedónia Volt Jugoszláv Köztársaság, 41 (üres), 42 – Európai Közösség (a jóváhagyást tagállamai adják saját EGB-jelüket használva), 43 – Japán, 44 (üres), 45 – Ausztrália és 46 – Ukrajna. A többi számot a Megállapodás a kerekes járművek, berendezések, és a kerekes járművekre szerelhető és/vagy azokon használható alkatrészek egységes műszaki előírásainak elfogadására, és az előírások alapján megadott jóváhagyások kölcsönös elismerésének feltételeire vonatkozóan című dokumentum ratifikálásának vagy a megállapodáshoz való csatlakozás időrendi sorrendjében kell hozzárendelni az országokhoz, és az így kiosztott számokról az Egyesült Nemzetek Főtitkára tájékoztatja a megállapodásban részt vevő szerződő feleket.
   
      (2)  Csak a 83. számú előírás 05-ös módosítássorozatának megfelelően jóváhagyott járművekre alkalmazandó.
   
      (3)  Csak a 83. számú előírás 05-ös módosítássorozatánál korábbiaknak megfelelően jóváhagyott szikragyújtású motorral ellátott járművekre alkalmazandó.
   
      Függelék
      A CSEREKATALIZÁTOR TÍPUSJÓVÁHAGYÁSÁVAL KAPCSOLATOS … SZÁMÚ ADATKÖZLŐ LAP
      Az A4 formátumú vagy A4 formátumra hajtogatott rajzoknak megfelelő léptékűnek és részletességűnek kell lenniük. A fényképeknek, ha vannak, megfelelő részletességűnek kell lenniük.
      Ha a rendszerek, részegységek vagy önálló műszaki egységek elektronikus vezérléssel vannak ellátva, az ezekre vonatkozó adatokat is meg kell adni.
      1.   ÁLTALÁNOS TUDNIVALÓK
      1.1.   Gyártmány (a gyártó cégneve):
      1.2.   Típus:
      1.5.   A gyártó neve és címe:
      1.7.   Részegységek és önálló műszaki egységek esetében az EGB-jóváhagyási jel helye és felerősítésének módja:
      1.8.   Az összeszerelő üzem(ek) címe:
      2.   A KÉSZÜLÉK LEÍRÁSA
      2.1.   A cserekatalizátor gyártmánya és típusa:
      2.2.   A cserekatalizátor rajzai, amelyeken különösen a függelék 2.3–2.3.2. pontjaiban hivatkozott jellemzők azonosíthatók.
      Azon járműtípus(ok) leírása, amely(ek)hez a cserekatalizátort szánják:
      2.3.1.   A motort és a jármű típusá(ai)t jellemző szám(ok) és/vagy jel(ek):
      2.3.2.   A cserekatalizátornak rendeltetése-e, hogy kompatibilis legyen az OBD-követelményekkel?: Igen/Nem (A nem kívánt rész törlendő).
      2.4.   Leírás és rajzok, amelyek megmutatják a cserekatalizátor helyzetét a motor kipufogócsövéhez (csöveihez) viszonyítva:
   
   
      1. MELLÉKLET
      KÖZLEMÉNY
      
         (maximális formátum: A4 [210 × 297 mm])
      
      
                  
                     
                   (1)
               
               
                   
               
            
                  Kibocsátotta:
               
               
                  A kiállító hatóság neve:
                  …
                  …
                  …
               
            
         
      
                  melynek tárgya (2):
               
               
                  JÓVÁHAGYÁS MEGADÁSA
                  JÓVÁHAGYÁS KITERJESZTÉSE
                  JÓVÁHAGYÁS ELUTASÍTÁSA
                  JÓVÁHAGYÁS VISSZAVONÁSA
                  A GYÁRTÁS VÉGLEGES LEÁLLÍTÁSA
               
            a cserekatalizátort érintően a 103. sz. előírás alapján
      
                  Jóváhagyás sz.: …
               
               
                  Kiterjesztés száma: …
               
            A meghosszabbítás oka:
      1.   A kérelmező neve és címe: …
      2.   A gyártó neve és címe: …
      3.   A gyártó kereskedelmi neve vagy védjegye: …
      4.   A cserekatalizátor típusa és kereskedelmi megnevezése: …
      A típusazonosítás módja, ha jelölve van:
      5.1.   A jelölés helye: …
      6.   Azon járműtípus(ok), amely(ek) esetében a katalizátor-típus cserekatalizátornak minősül: …
      Azon járműtípus(ok), amely(ek) esetében vizsgálták a cserekatalizátort: …
      7.1.   A cserekatalizátor kompatibilis volt-e az OBD-követelményekkel?: Igen/Nem (2)
      
      8.   A jóváhagyási jel rögzítésének helye és módja: …
      9.   A jóváhagyási kérelem benyújtásának dátuma: …
      A jóváhagyási vizsgálatokért felelős műszaki szolgálat: …
      10.1.   A vizsgálati jelentés időpontja: …
      10.2.   A vizsgálati jelentés száma: …
      11.   Jóváhagyás megadása/kiterjesztése/elutasítása/visszavonása (2)
      
      12.   Hely: …
      13.   Dátum: …
      14.   Aláírás: …
      15.   A közlemény mellékletében található a jóváhagyást elbíráló közigazgatási szerveknél letétbe helyezett jóváhagyási aktában lévő dokumentumok jegyzéke, amelyeket a közigazgatási szervek kérésre rendelkezésre bocsátanak.
      
         (1)  A jóváhagyást megadó/kiterjesztő/elutasító/visszavonó ország azonosítószáma (lásd az előírásban rögzített jóváhagyási rendelkezéseket).
      
         (2)  A nem kívánt rész törlendő.
   
   
      2. MELLÉKLET
      A JÓVÁHAGYÁSI JELEK ELRENDEZÉSÉNEK LEHETŐSÉGEI
      A. MODELL
      (Lásd az előírás 4.4. bekezdését)
      
         
      A cserekatalizátor egy alkotóelemén elhelyezett fenti jóváhagyási jel azt mutatja, hogy a kérdéses típust a 103. előírás alapján Hollandiában (E 4), a 001234 jóváhagyási szám alatt hagyták jóvá. A jóváhagyási szám két első számjegye azt jelzi, hogy a jóváhagyást a 103. számú előírás eredeti verziójában rögzített követelményekkel összhangban adták ki.
      B. MODELL
      (Lásd az előírás 4.5. bekezdését)
      
         
      A cserekatalizátor egy alkotóelemén elhelyezett fenti jóváhagyási jel azt mutatja, hogy a kérdéses típust a 103. sz. és az 59. sz. előírás alapján Hollandiában (E 4) hagyták jóvá (1).
      A jóváhagyási szám első két száma azt jelzi, hogy ezen jóváhagyások megadásakor a 103. sz. és az 59. sz. előírások az eredeti formájukban voltak.
      
         (1)  A második szám csupán példaként szolgál.